สมาคมนักวิเคราะห์มอบรางวัลยอดเยี่ยมให้บจ.
PTTCH BANPU และ ADVANC ครองรางวัลยอดเยี่ยมทั้ง 3 ประเภท ผู้บริหาร-ฝ่ายการเงิน-นักลงทุนสัมพันธ์
1 ธ.ค. 2553

PTTCH BANPU และ ADVANC ครองรางวัลยอดเยี่ยมทั้ง 3 ประเภท ผู้บริหาร-ฝ่ายการเงิน-นักลงทุนสัมพันธ์ 
สมาคมนักวิเคราะห์หลักทรัพย์ได้จัดการประกาศและมอบรางวัล SAA Award for Listed Companies 2010 เป็นปีที่ 2 เพื่อมอบรางวัลให้กับผู้บริหาร (CEO)  ผู้บริหารฝ่ายการเงิน (CFO) และนักลงทุนสัมพันธ์ (IR) ของบริษัทจดทะเบียน (บจ.) ทั้งหมด 7 อุตสาหกรรม รวมทั้งสิ้นทั้งหมด 21 รางวัล
โดยรางวัลนี้เป็นการสำรวจจากนักวิเคราะห์ ผู้จัดการกองทุน อย่างบริษัทหลักทรัพย์จัดการกองทุน (บลจ.) ประกันชีวิต หรือ กบข.ซึ่งการให้คะแนนจะพิจารณาจากการได้รับความร่วมมือจากผู้บริหารบจ.ต่างๆ ในการขอข้อมูล เช่น สามารถให้ข้อมูลประมาณแนวโน้มธุรกิจนอนาคตได้แม่นยำ และสามารถให้ข้อมูลทั้งกรณีที่ธุรกิจทั้งขาขึ้นและขาลง มีบรรษัทภิบาลในการดำเนินธุรกิจ  การเปิดโอกาสให้นักวิเคราะห์เข้าพบผู้บริหารระดับสูง รวมทั้งความรวดเร็วในการให้คำตอบจากนักลงทุนสัมพันธ์
ทั้งนี้ มี 3 บริษัทที่สามารถครองรางวัลทั้ง CEO CFO และ IR ยอดเยี่ยมครบทั้ง 3 รางวัล คือ กลุ่มสินค้าอุตสาหกรรม ได้แก่ บริษัท ปตท.เคมิคอล (PTTCH) กลุ่มเทคโนโลยีและการสื่อสาร ได้แก่ บริษัท แอดวานซ์ อินโฟร์ เซอร์วิส (ADVANC) และกลุ่มอุตสาหกรรมทรัพยากร ได้แก่ บริษัท บ้านปู (BANPU) 
โดย CEO ยอดเยี่ยมได้แก่ นายวีรศักดิ์ โฆสิตไพศาล PTTCH   นายวิเชียร เมฆตระการ จาก ADVANC ซึ่งกลุ่มทรัพยากรนอกจากมีนายชนินท์ ว่องกุศลกิจ  BANPU แล้วยังมี CEO ที่รับรางวัลร่วมคือ นายประเสริฐบุญสัมพันธ์จาก บริษัท ปตท. (PTT)
สำหรับกลุ่มเกษตรและอุตสาหกรรมอาหาร มี CEO ยอดเยี่ยม 2 คน คือ นายอดิเรก ศรีประทักษ์ บริษัท เจริญโภคภัณฑ์อาหาร (CPF) และ นายธีรพงศ์ จันศิริ และ บริษัท ไทยยูเนียน โฟรเซ่น โปรดักส์ (TUF)  CFO ยอดเยี่ยมคือ  TUF และ IR ยอดเยี่ยม คือ CPF กลุ่มธุรกิจการเงิน มี CEO ยอดเยี่ยม คือ นายบัณฑูร ล่ำซำ จากธนาคากสิกรไทย (KBANK) CFO ยอดเยี่ยมคือ ธนาคารไทยพาณิชย์ (SCB) และ IR ยอดเยี่ยม คือ KBANK
กลุ่มอสังหาริมทรัพย์  มี CEO ยอดเยี่ยม คือ นายทองมา วิจิตรพงศ์พันธุ์ บริษัท พฤกษา เรียลเอสเตท (PS) CFO ยอดเยี่ยมคือ บริษัท ปูนซิเมนต์ไทย (SCC) และ IR ยอดเยี่ยมคือ บริษัทเอเชี่ยนพร็อพเพอร์ตี้ ดีเวลลอปเม้นท์ (AP)
และกลุ่มบริการ CEO ยอดเยี่ยม คือ นายก่อศักดิ์ ไชยรัศมีศักดิ์ บริษัท ซีพีออล์ล (CPALL) โดย CFO ยอดเยี่ยมยังเป็น CPALL ส่วน IR ยอดเยี่ยมได้แก่ บริษัท ทางด่วนกรุงเทพ (BECL)